عاشرتك
عاشرتك وشفتك وانا ما شوف
ورغم ما شوف وانت بعيني تكبر
عاشرتك جرف وجريتلك ماي
وبالمكلوب كمت انه التفطر
عاشرتك شعر وجروفي الاقلام
وجرح كلبي الحبر والعمر دفتر
تسميني سمه وتسحك علي كاع
وتذب لومك علي لو بيه تتعثر
وتطشرني بصحو وتلمني سكران
وتكلي شلمك ... ارجع اتطشر
عود انته حلو واحنه مو حلوين
عود انته تمر واحنه نتمرمر
عود انته عليت واحنه ناصين
عود احنه بعيونك كمنه نزغر
ايجوز زغار بعيونك امبينين
بس لعلمك انته مبين ازغر
صحيح انته حلو وتشيب الراس
ومن احلم بيك حتى فراشي يخدر
وانته لو تصلي وي المصلين
ياهو يصلي بأول ركعة يسكر
بس ثق الحلو يخسر حلاته
اذا ناس التضوكة بدت تكثر